<p>Nationalmuseet har til dets fartøj Fyrskib XVIII Gedser Rev modtaget en donation på 8.122.686,- fra A. P. Møller og Hustru Chastine Mc-Kinney Møllers Fond til almene Formaal. Donationen skal dække en omfattende istandsættelse af fyrskibet. Skibet er derfor bugseret fra sin vante plads i Nyhavn til Gilleleje Baadebyggeri for resten af året, hvor det er ved at få skiftet dets kobberforhudning.
</p><p>Kobberforhudningen er et beskyttende lag omkring skibsskroget der forhindrer at træet nedbrydes af pæleorm og råd under vandlinjen. Oprindeligt har fyrskibet fået udskiftet sin kobberforhudning med et regelmæssigt interval. Det er mange år siden det sidst er sket, og derfor en meget vigtig del af den nuværende istandsættelse.
</p><p>Skibet ligger på bedding, dvs. det er trukket på land og ligger med sin imponerende dybde/højde i Gillelejehavn. Kobberforhudningen er på nuværende tidspunkt afmonteret og træskroget er skrabet rent og tusindevis af gamle sømhuller er blevet pindet dvs. de er blevet fyldt med nyt træ. Egeplankerne skal nu kalfatres dvs. tætnes med værk og beg i nåderne (fugerne), og beklædes med en ny tjærefilt inden en helt ny kobberforhudning sømmes på.
</p>
Herefter kommer skibet tilbage til Nyhavn, hvor Nationalmuseets egen skibstømrere vil istandsætte trækonstruktionerne over vandlinjen bl.a. skibsdækket.
<a rel="nofollow" class="external text" href="https://www.flickr.com/people/29246403@N03">Nationalmuseet - The National Museum of Denmark</a> from Denmark
CC BY-SA 2.0
<p><a rel="nofollow" class="external text" href="https://www.flickr.com/photos/nationalmuseet/8447570038/">Kobberforhudningen spules ren inden den afmonteres</a>
</p>
<ul><li>Uploaded by <a href="//commons.wikimedia.org/wiki/User:Palnatoke" title="User:Palnatoke">palnatoke</a></li></ul>